  Туспуктэм: Руслан Нуриахметов Наталия Сильвестрова Ижкарын кылчинъёслэн но архангелъёслэн XIII йӧ фестивалязы пыриськон понна куриськонъёс кутыны кутскизы. Ужрад 2024-тӥ арын 7-19 толшоре ортчоз. Со сярысь радъясьёс фестивальлэн «ВКонтакте» мерлыко вотэсысь огиназ ивортӥзы. Суредасьёс но скульпторъёс карысь Михаил Архангеллэн соборез дорын, Д. Пригов нимо ошмес дорысь туала искусствоя паркын, Киров нимо урамын Э. Касимов нимо ошмес дорын ужалозы. Котькуд командалы 2-4 кубометр йӧ висъялозы. 8-18 толшоре соглаштэм эскизъёсъя усточиос скульптураос лэсьтозы. Куриськонъёсты 30-тӥ толсурозь куто. Тодэ вайытом, Ижкарысь Шор карлудын йӧ кар лэсьтыны кутскизы. Тегъёс: скульптураос фестиваль Лулчеберет Ижкар Удмуртия  